2011. január 27-én bejelentették, hogy az X Japan hároméves szerződést írt alá az EMI-jal, melynek keretében a kiadó a "Jade" című kislemezük amerikai disztribúcióját fogja végezni. A kislemez megjelenési dátuma március 15. volt, a stúdióalbumot pedig nyár végén szándékozták megjelentetni. Új világ körüli turnét is bejelentettek. A március 11-i tóhokui földrengés és cunami miatt az együttes június 28-ra halasztotta a kislemez megjelenését.